Здравейте! През месец юни навърших изискуемата възраст за ранно пенсиониране като учител – 58г. и 6 месеца. Имам 33 години трудов стаж като учител. Ако правилно тълкувам разпоредбите на КСО това означава, че размерът на пенсията ми ще бъде намален с 0,1% за всеки месец недостигащ до навършване на възрастта ми за придобиване на право на пенсия по чл. 68, ал. 1 от КСО или това е 3,6 %. А какво се случва след навършване на възрастта по чл. 68 – с какъв % ще бъде намалението на пенсията ми?




Ранно пенсиониране при учители
==============================

 

Здравейте, Лиляна Грунева,


на учителите, които са придобили право на ранна пенсия от УПФ, но които се пенсионират при условията на чл. 68, ал. 1 и 2 от КСО, се изплащат пенсии за осигурителен стаж и възраст от фонд „Пенсии“ на ДОО и добавка от Учителския пенсионен фонд в размер 0,33 на сто от пенсията за всеки месец, за който има осигурителна вноска във фонда след придобиване право на ранна учителска пенсия.  

На учителите, които имат изискуемия учителски осигурителен стаж и се пенсионират след навършване на възрастта по чл. 68, ал. 1 от КСО, се изплаща пенсия в пълен размер от Учителския пенсионен фонд до навършване на възрастта по чл. 68, ал. 3 от КСО. След навършване на възрастта по чл. 68, ал. 3 от КСО пенсията се изплаща за сметка от фонд „Пенсии“.


Поздрави,  

адв. Николина Митова  

тел. 0898 303092


